בית הספירלה

בית הספירלה הוא בניין מגורים ברמת גן. המבנה הבניין תוכנן על ידי האדריכל צבי הקר (הקר קיבל על המבנה את פרס רכטר לאדריכלות בשנת 1999, אותו חלק עם האדריכל רם כרמי) בשיתוף עם האדריכלים גיל ברנשטיין, שמואל גרובמן ורינה הרינג ונבנה ב-1984–1990. הוא ניצב על צלע גבעה מול הר הבנים, ברחוב צל הגבעה 13 ומוקף במרפסות ללא קירוי. בלבו של הבניין נמצאת חצר פנימית, שאליה פונות כל הדירות. הבניין עשוי בטון ומחופה בחלקו בטיח ובחלקו באבן דקה בגוון ורוד, שברי זכוכיות ופח גלי, אלה נבחרו מכיוון שהם נקשרים בתודעה עם בנייה ענייה ועם השכונות הישנות בערים. ליד בית הספירלה שוכן בית דובינר שגם הוא פרי תכנונו של הקר. קישורים חיצוניים גילי מלניצקי, בלי התחלה אמצע וסוף: סיפורו של הבניין המוזר ברמת גן, באתר TheMarker‏, 22 בדצמבר 2017 שני שילה, בית משוגעים, באתר TheMarker‏, 10 באוגוסט 2007 בית הספירלה, באתר TheMarker‏, 2 בדצמבר 2005 בית הספירלה באתר של צבי הקר